Coșmar pentru o adolescentă de 15 ani. Fata a fost lăsată însărcinată și apoi bătută de un individ care are dublul vârstei ei
Un individ din Arad a ajuns după gratii după ce a lăsat însărcinată o adolescentă pe care a şi bătut-o. Procurorii îl acuză de viol şi au început o anchetă penală.
Victima are doar 15 ani şi din ce au aflat anchetatorii până acum, individul a început să profite de naivitatea ei în decembrie anul trecut.
Timp de câte luni, suspectul de 30 de ani a întreţinut de mai multe ori raporturi sexuale cu adolescenta, iar la un moment dat, fata a rămas însărcinată. Iar în urmă cu o săptămână, probabil în timpul unor discuţii aprinse, individul a lovit-o.
Acela a fost şi momentul în care oamenii legii au intrat pe fir. L-au reţinut în scurt timp pe suspect, apoi judecătorul a aprobat arestarea lui pentru 30 de zile, sub acuzaţia de viol.